கேள்வி: அம்பர் அறை பற்றி தகவல் சொல்.
பதில்: படிமம்:Catherine_Palace_interior_-_Amber_Room_(1).jpg படிமம்:Andrey_Zeest_-_Amber_Room_2_(autochrome).jpg படிமம்:Reconstructed_Amber_Room_02.JPG அம்பர் அறை ( Amber Room (, , ) என்பது உருசியாவின் சென் பீட்டர்ஸ்பேர்க் அருகே உள்ள கத்தரீன் அரண்மனைக் குழுவைச் சேர்ந்த ''செர்ஸ்காய் சோலோ அரண்மனை''யில் மீளுருவாக்கம் செய்யப்பட்ட ஒரு அறையாகும். இந்த அறையில் அம்பர் பலகைகளில் தங்கம் இலைகள், ஆடி (இயற்பியல்) போன்றவற்றால் அலங்கரிக்கபட்ட ஒரு அறை. 18ஆம் நூற்றாண்டில் புருசியா அசல் அம்பர் அறை கட்டப்பட்டது. அது அங்கிருந்து உருசியாவிக்கு கொண்டுவரப்பட்டு பின்னர் இரண்டாம் உலகப் போர் போது அங்கிருந்து அகற்றப்பட்டு இறுதியில் காணாமல் போனது. அது காணாமல் போனதற்கு முன்னர், இது "உலகின் எட்டாவது அதிசயம்" என்று கருதப்பட்டது. 1979 ஆண்டுக்கும் 2003 ஆண்டுக்கும் இடைப்பட்ட காலத்தில் கேத்தரின் அரண்மனையில் செய்யப்பட்ட புனரமைப்பினால் இது மீண்டும் நிறுவப்பட்டது. அம்பர் அறையானது கி.பி.1701இல் புருசியா நாட்டின் பெர்லின் உள்ள சார்லோட்டன்பெர்க் அரண்மனையில் நிறுவ திட்டமிடப்பட்டது. ஆனால் இறுதியில் பெர்லின் நகர அரண்மனையில் நிறுவப்பட்டது. இது ஜெர்மானிய சிற்பி அண்ட்ரீஸ் ஸ்கல்டர், டென்மார்க்கைச் சேர்ந்த அம்பர் சிற்பி காட்ஃப்ரைட் உல்ஃப்ரம் ஆகியோர் கூட்டணியில் உருவாக்கப்பட்டது. ஸ்லூட்டர் மற்றும் வொல்ஃப்ராம் ஆகியோர் இந்த அறை வடிவமைப்பு பணியை 1707 வரை மேற்கொண்டனர். 1716இல் உருசியாவின் முதலாம் பேதுரு, பிரஷ்யாவுக்கு வந்தபோது அம்பர் அறையின் பேரழகைக் கண்டு வியந்துபோனார். அப்போது பிரஷ்யாவின் அரசராக இருந்த பிரடெரிக் வில்லியம் உருசிய அரசர் பீட்டருக்கு அம்பர் அறையைப் பரிசாகக் கொடுத்தார். அதனால் அம்பர் அறையின் சிற்பங்களும் பாகங்களும் கழற்றப்பட்டு, உருசியாவுக்கு எடுத்துச் செல்லப்பட்டன. பின்னர் உருசியாவில் அரசக் குடும்பத்தின் கோடைகால வசிப்பிடமான கேத்தரின் அரண்மனையில் அம்பர் அறை மறுபடியும் கட்டப்பட்டது. சில ஆண்டுகளில் உருசிய மற்றும் ஜெர்மானிய சிற்பிகள் இணைந்து அம்பர் அறையை 55 சதுர மீட்டர் (590 சதுர அடி) க்கும் மேலானதாக, 6 டன் (13,000 பவுண்டு) அம்பர் கொண்டு விரிவுபடுத்தினர். இரண்டாம் உலகப்போரின் போது, இட்லரின் நாசி ஜெர்மனியப் படைகள் சோவியத் ஒன்றியத்துக்குள் புகுந்தன. அப்போது நாசிப்படைகள் அம்பர் அறையிலுள்ள பொக்கிஷங்களைக் கழற்றி எடுத்து, ஜெர்மனிக்கு அனுப்பி வைத்தன. அங்கு கோனிக்ஸ்பெர்க் கோட்டையில் கொஞ்ச காலத்துக்கு அந்த அம்பர் பொக்கிஷங்கள் கண்காட்சியாக வைக்கப்பட்டிருந்தன. இரண்டாம் உலகப் போருக்குப் பிறகு அவை எங்கு உள்ளன என்பது மர்மமாக உள்ளது. 1979இல் சோவியத் அரசு, அம்பர் அறையை செர்ஸ்காய் சோலோவில் மீண்டும் உருவாக்குவதற்கான வேலைகளை ஆரம்பித்தது. நாற்பது பேர் அடங்கிய உருசிய, ஜெர்மானிய சிற்பக் கலைஞர்கள் இந்த வேலையில் சுமார் 24 ஆண்டுகள் ஈடுபட்டனர். பின்னர் 2003ஆம் ஆண்டில் கேதரின் அரண்மனையில் அம்பர் அறை திறக்கப்பட்டது.
கேள்வி: அம்பர் அறை - இரண்டாம் உலகப் போரின் போது கொண்டு செல்லப்படல் என்பது என்ன?
பதில்: படிமம்:Bernsteinzimmer05.jpg இரண்டாம் உலகப்போரின்போது பர்பரோசா நடவடிக்கை முன்னேறி வந்தன. இதனால் அப்போது சென் பீட்டர்ஸ்பேர்க்கில் இருந்த அம்பர் அறையிலுள்ள பொக்கிஷங்களை படையெடுப்பாளர்களிடம் இருந்து பாதுகாக்க, அம்பர் வேலைப்பாடுகளைப் பத்திரமாகக் கழற்றி எடுக்க அதன் பொறுப்பாளர்கள் முயன்றனர். ஆனால், அதற்கான அவகாசம் இருக்கவில்லை. அம்பர் சிற்பங்கள் அதிகம் காய்ந்து போயிருந்ததால் அவசரமாக அகற்றும்போது உடைந்து போகும் நிலையில் இருந்தன. எனவே, பொறுப்பாளர்கள் மிகப் பெரிய வண்ணக் காகிதங்களை ஒட்டி, அம்பர் அறையை வேறொரு அறையாக மாற்றிக் காட்ட நினைத்தனர். ஆனால் நாஜிப்படையினர் எளிதில் அம்பர் அறையை அடையாளம் கண்டுகொண்டனர். இதையடுத்து அம்பர் சிற்பங்கள், அலங்காரங்கள் அனைத்தும் இரண்டு வள்ளுநர்களின் மேற்பார்வையில் 36 மணி நேரத்தில் ஜெர்மன் வீரர்களால் கவனமாக அகற்றப்பட்டன. இதன்பிறகு 1941 அக்டோபர் 14, இல் ஜெர்மனியின் கோனிக்ஸ்பெர்க் கோட்டையில் இந்த அம்பர் பொக்கிசங்கள் கண்காட்சியாக வைக்கப்பட்டன. 1941 நவம்பர் 13 அன்று கோனிக்ஸ்பெர்க் செய்தித்தாள் கோனிக்ஸ்பெர்க் கோட்டையில் அம்பர் அறை கண்காட்சி குறித்து அறிவிப்பு வெளியானது.